**Dərs planı tərtib etmək üçün təlimat**

|  |  |
| --- | --- |
| **Müəllim:** |  |
| **Sinif:** |  |
| **Tarix:** |  |
| **Mövzu:** |  |

|  |  |
| --- | --- |
| **Alt standart(lar):** | Dərs ərzində hansı alt standartlarla işləyəcəksiniz? Həminaltstandartları bura qeyd edin. |
| **Təlim nəticəsi:** | Şagirdlər dərsin sonunda hansı bilik və bacarıqları əldə edəcəklər? Dərs üçün nəzərdə tutduğunuz təlim nəticələri/məqsədləri nələrdir?Bu hissədə altstandartdan çıxarılmış təlim nəticələrini qeyd edin.(metodik vəsaitdən istifadə edə bilərsiniz) |
| **Resurslar:** | Dərs ərzində hansı resurslardan istifadə edəcəksiniz?(məsələn, dərslik, iş vərəqləri, elektron təqdimat, əyani vəsaitlər və s.) |
| **Şagirdlərin əvvəlki təlim nəticələri:** | Adətən reallaşdırmağı nəzərdə tutduğunuz təlim nəticələri şagirdlərin əvvəlki təlim nəticələri ilə əlaqədardır. (ötən il, ötən dərsdə tədris etdiyiniz məzmunla və s.) Şagirdlərin əvvəlki bilik və bacarıqlarının səviyyəsi cari təlim nəticələrini reallaşdırmağa imkan verirmi? (şagirdləri uzun müddət tanıyan müəllimlər bunu təxmin edə bilər. Əks təqdirdə əvvəlki bilik bacarıqların səviyyəsinin diaqnostik qiymətləndirilməsi aparıla bilər)*Bu hissədə cari təlim məqsədləri ilə bağlı olan ötən il və ya daha öncə tədris edilmiş mövzulara istinad edərək şagirdlərin bilik/bacarıqları barədə təxminləriniz əsasında qeydlər aparın. (məlumdur ki, məzmun xətləri dəyişmir, altstandartlar ildən-ilə dərinləşir, ona görə də şagirdlərin ötən tədris ilindən bu dərs tədris edəcəyiniz məzmunla bağlı artıq müəyyən qədər bilik/bacarıqları var)* |

**Dərsin təşkili:**

|  |  |  |  |
| --- | --- | --- | --- |
| **Dərsin gedişatı/mərhələlər:** | **Təlim üsulu** |  **İş forması:****(Ki/Qi/Ci/Fi/MS)** | **Vaxt** |
|  **I.Giriş:** Bu mərhələ bir neçə məqsədə xidmət edir:* şagirdlərin tədris ediləcək məzmunla bağlı əvvəlki biliklərini aktivləşdirmək
* şagirdlərin yeni tədris olunacaq məzmuna marağını stimullaşdırmaq, motivasiya etmək və onların diqqətini mövzuya kökləmək

Bu hissədə şagirdlərin marağını cəlb etmək və əvvəlki biliklərini aktivləşdirmək üçün nə edəcəyinizi (fəaliyyəti) qeyd edin. | Bu mərhlədə hansı təlim üsulu vasitəsilə şagirdlərin marağını stimullaşdıracaq və əvvəlki bilik/bacarıqlarını xatırladacaqsız?(məs: anlayışın çıxarılması,beyin fırtınası, BIBÖ cədvəli, müzakirə, frontal sorğu və başqa üsullar ola bilər) Qeyd edin. | Hansı iş formasını seçəcəksiniz?***Qeyd:***Kİ-kollektiv işQİ-qrup işiCİ-cütlərlə işFİ-fərdi işMS-müəllim- sinif  | Giriş mərhələsinə nə qədər vaxt sərf edəcəksiniz? Adətən giriş hissə 5-10 dəq. vaxt apara bilər. |
|  **II. Təqdimat/izah/modelləşdirmə:** Bu mərhələdə* Təlim strategiyaları – yeni məzmunu necə təqdim edəcəksiniz? Necə izah edəcəksiniz?
* Modelləşdirmə- öyrətmək istədiyiniz məzmunu, bacarıqları necə nümayiş etdirəcəksiniz?

 ***Qeyd:*** Ümumiləşdirilmiş və ya bölmənin təkrarına həsr olunan dərslərdə bu mərhələ buraxıla bilər. | Bu mərhələdə hansı təlim üsulunu seçəcəksiniz?(məsələn, qısa mühazirə/ təqdimat, izah və ya əyani vəsaitlə nümayiş, bir neçə nümunəni lövhədə yazıb modelləşdirmə və s) | Hansı iş formasını seçəcəksiniz?Bu mərhələdə adətən müəllim bütün sinfə yeni məzmunu təqdim etdiyi üçün müəllim-sinif (MS) iş formasına üstünlük verilirBundan başqa digər iş formaları da istifadə oluna bilər.  | Bu mərhələyə məzmunun çətinliyindən asılı olaraq 10 dəq və daha çox vaxt sərf etmək mümkündür. ***Qeyd:*** bu mərhələdə uzun izaha yer vermək dərsin müəllim mərkəzli olması təhlükəsini yarada bilər. |
| **III. Fəaliyyətlər/Tətbiqetmə*** Dərs boyu məzmunun mənimsənilməsini, şagirdlərin irəliləyişini və onların təlim nəticələrinə nail olmasını təmin etmək üçün hansı fəaliyyətləri təşkil edəcəksiniz?
* Bu mərhələdə dərslik, iş vərəqləri və s. istifadə edərək şagirdlərə icra etdirməyi nəzərdə tutduğunuz tapşırıqların nömrəsini, səhifəsini, tapşırığın icra prosedurunu qısa şəkildə qeyd edin.
* Bu mərhələ addımlara bölünür. İzahdan sonra yeni məzmunla bağlı ilk tapşırıqlar müəllimin dəstəyi ilə icra olunduğu halda, növbəti tapşırıqlarda müəllim get-gedə öz dəstəyini azaldaraq şagirdlərin müstəqil işləməsini təmin edə bilər. (scaffolding)
* Dərsin sonunda şagirdlərin məzmunu nə dərəcədə anladıqlarını və təlim nəticəsinə nə dərəcədə nail olduqlarını aydınlaşdırmaq üçün tətbiqetmə çox vacibdir.

 ***Qeyd:*** Bu mərhələ dərsin əsas hissəsini təşkil edir. | Tapşırıqların/fəaliyyətlərin icrası üçün hansı üsulları seçəcəyinizi qeyd edin. Məsələn, frontal sorğu, karusel, akvarium, Venn diaqramı və s. istənilən təlim üsulu ola bilər. Burada mühüm məqam seçilmiş təlim üsulunun təlim nəticələrinin reallaşmasına xidmət etməsi və düzgün tətbiq olunmasıdır. | Təlim üsuluna müvafiq iş formasını qeyd edin.(şagirdlər müstəqil işləyəcək və ya cütlərlə/qruplarla bu hissəyə qeyd edin)Adətən dərsin sonuna doğru tətbiqetmə mərhələsində fərdi iş formasından istifadə etmək arzuolunandır. (belə olan halda müəllim hər bir şagirdin məzmunu nə dərəcədə anladığını daha yaxşı izləyə bilir) Buna baxmayaraq digər iş formalarından da istifadə etmək mümkündür. | Adətən dərs vaxtının əhəmiyyətli hissəsi bu mərhələyə sərf olunur. (təxminən 20-30 dəq) |

|  |  |
| --- | --- |
| **Qiymətləndirmə:** **(Üsul, vasitə, meyarlar)** | Təlim nəticəsinə uyğun qiymətləndirmə meyarlarını qısa şəlikdə qeyd edin.Şagirdlərin irəliləyişini izləmək üçün istifadə edəcəyiniz üsul və vasitələri qeyd edin (çıxış bileti, 3.2.1, baş barmaq, doğru/yanlış üsulu və s)  |

|  |  |  |
| --- | --- | --- |
| **Diferensiallaşma:**Diferensiallaşmanı 3 istiqamətdə apara bilərsiniz:şagirdlərin * öyrənmə bacarıqlarına
* maraqlarına
* öyrənmə üslublarına

 uyğun fərdi yanaşmanı necə təmin edəcəksiniz? | **Yuxarı Öyrənmə Bacarığı (YÖB)**Hər bir sinifdə yuxarı öyrənmə bacarığı olan şagirdlər var. Bəzən bu şagirdlər tapşırıqları sürətlə icra edir və təlim nəticəsinə digər şagirdlərdən daha tez nail olurlar və dərsin qalan hissəsi onlar üçün təkrar tapşırıqlar icra edərək monoton və səmərəsiz keçir. Bu qrupdan olan şagirdlərin dərs boyu irəliləyişini təmin etmək üçün onların potensialına uyğun tapşırıqlar verilməlidir. Belə ki, müəllim əvvəlcədən bu şagirdləri nəzərə almalı və onlar üçün daha çətin tapşırıqlar/məsələlər/problemlər və yuxarı təfəkkür sualları hazırlamalıdır.BU HİSSƏDƏ müəllim YÖB-lər üçün nəzərdə tutduğu tapşırığı, sualları, fəaliyyəti qeyd edir. |  **Aşağı Öyrənmə Bacarığı (AÖB)**Sinifdə öyrənmə bacarığı aşağı olan, gec mənimsəyən, sinfin ortalama öyrənmə tempindən geri qalan şagirdlərin olması istisna deyil. Bu cür şagirdlərin irəliləyişini təmin etmək üçün müəllim onlara daha sadə və öhdəsindən gələ biləcəkləri tapşırıqlar/suallar verə bilər. (təlim nəticələrinə uyğun olması şərti ilə) Eyni zamanda, qruplarla iş zamanı bu qrupdan olan şagirdləri bir yerdə qruplaşdırıb tapşırığın nisbətən asan hissəsini onlara həvalə edə bilər.Bu yanaşma şagirdlərin dərsə cəlb olunmasını təmin edəcək və onların özünə inamını artıracaq.BU HİSSƏDƏ AÖB-lər üçün nəzərdə tutulan suallar/iş vərəqləri/fəaliyyətlər qeyd olunur. |

**Bu hissədə müəllim dərsdən sonra öz tədris strategiyalarını təhlil edir:**

**Refleksiya:**

1. **Dərsin məqsədinə nail oldum: Bəli Xeyr**
2. **Planlaşdırdığım fəaliyyətləri yerinə yetirdim: Bəli Xeyr**
3. **Vaxtı səmərəli idarə etdim: Bəli Xeyr**
4. **Gələn dərs nəyi təkmilləşdirməliyəm:**